pythainlp/thaigov-v2-corpus-22032023 huggingface dataset:
วันศุกร์ที่ 19 สิงหาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุง “ท่าเรือราชินี”
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุง “ท่าเรือราชินี” หนึ่งใน 29 ท่าเรือที่กรมเจ้าท่าพัฒนาและปรับปรุง เพื่อส่งเสริมการเดินทางให้สะดวกปลอดภัย สามารถเชื่อมต่อระบบขนส่งมวลชนสาธารณะได้ทุกระบบ และจะดำเนินการติดตั้งระบบให้เป็นท่าเรืออัจฉริยะหรือ Smart Pier เสร็จสิ้นในปี 2567 โดยการนำเทคโนโลยีระบบดิจิทัลมายกระดับการให้บริการ ในวันที่ 17 สิงหาคม 2565 เวลา 13.30 น.
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวว่า ท่าเรือราชินี เป็นจุดเชื่อมต่อการเดินทางเข้าสู่เมืองและแหล่งท่องเที่ยวเชิงประวัติศาสตร์รอบเกาะรัตนโกสินทร์ ปัจจุบันในแต่ละวันมีผู้โดยสารใช้บริการผ่านท่าเรือเป็นจำนวนมาก ทั้งนักเรียนประชาชน นักท่องเที่ยวชาวไทยและต่างชาติ อีกทั้งยังเป็นจุดเชื่อมต่อระบบการขนส่งเรือ - ราง - ล้อ ที่สมบูรณ์แบบ โดยเฉพาะรถไฟฟ้าสายสีน้ำเงิน หรือ MTR บริเวณสถานีสนามไชย
นายอธิรัฐกล่าวต่อว่า การปรับปรุงพัฒนาท่าเรือราชินีมีแนวคิดการออกแบบเน้นสวยงามมีเอกลักษณ์ความเป็นไทย ให้เป็นท่าเรือที่สวยที่สุดในแม่น้ำเจ้าพระยา และเป็นแลนมาร์คแห่งใหม่ของกรุงเทพมหานคร มีความสะดวก และปลอดภัย โดยมีการพัฒนา ดังนี้
1. ก่อสร้างอาคารพักผู้โดยสาร 2 ชั้น พื้นที่ 1,277 ตารางเมตร พร้อมพื้นที่ดาดฟ้าหลังคา ให้เป็นลานกิจกรรมใช้ประโยชน์เป็นจุดชมวิวริมแม่น้ำเจ้าพระยา และตกแต่งภายในอาคารพักคอยเน้นความเป็นไทย พร้อมระบบควบคุมและการให้บริการที่ทันสมัย
2. ก่อสร้างทางเดินเชื่อมท่าเรือกับพื้นที่บนฝั่งจุดเชื่อมต่อทางขึ้นสถานีรถไฟฟ้าสนามไชย พร้อมซุ้มประตูทางเข้าท่าเรือที่มีความเป็นเอกลักษณ์
3. ก่อสร้างโป๊ะเทียบเรือ ขนาด 9x24 เมตร พร้อมสะพานปรับระดับขึ้นลงโป๊ะเทียบเรือ จำนวน 1 โป๊ะ
ทั้งนี้ เมื่อปรับปรุงแล้วเสร็จจะสามารถรองรับผู้ใช้บริการเพิ่มขึ้นเฉลี่ย 1,900 คน/วัน (เดิมเฉลี่ย 782 คน/วัน) ขณะนี้ดำเนินการก่อสร้างผลงานร้อยละ 95 คาดว่าจะแล้วเสร็จและพร้อมเปิดบริการภายใน ก.ย.65 นี้
ทั้งนี้ ความคืบหน้าการพัฒนาท่าเรือโดยสารในแม่น้ำเจ้าพระยาเขตกรุงเทพมหานครและปริมณฑล ที่อยู่ระหว่างการก่อสร้าง มีกำหนดแล้วเสร็จภายในปี 65 จำนวน 6 แห่ง ดังนี้
1. ท่าราชินี ดำเนินการแล้ว ร้อยละ 95 กำหนดแล้วเสร็จ 25 ส.ค.65
2. ท่าเตียน ดำเนินการแล้ว ร้อยละ 68 กำหนดแล้วเสร็จ 30 ก.ย.65
3. ท่าบางโพ ดำเนินการแล้ว ร้อยละ 78 กำหนดแล้วเสร็จ 20 ก.ย.65
4. ท่าพระราม 7 ดำเนินการแล้ว ร้อยละ 40 กำหนดแล้วเสร็จ 31 ต.ค.65
5. ท่าพายัพ ดำเนินการแล้ว ร้อยละ 60 กำหนดแล้วเสร็จ 30 ก.ย. 65
6. ท่าเกียกกาย ดำเนินการแล้ว ร้อยละ 13 (***ปัจจุบันหยุดงานตามที่ กทม. มีหนังสือขอให้ชะลองานก่อสร้าง เนื่องจากมีงานก่อสร้างสะพานซ้อนทับกับท่าเรือเกียกกาย) คาดว่าจะดำเนินการแล้วเสร็จภายในปี 66
วันพุธที่ 28 กรกฎาคม 2564
กรมทางหลวง กระทรวงคมนาคม ชี้แจงกรณีน้ำท่วมอุโมงค์ทางลอดใต้ถนนมอเตอร์เวย์
พร้อมเร่งแก้ไขเพื่ออำนวยความสะดวกปลอดภัยให้กับประชาชนโดยเร็วที่สุด
กรมทางหลวงชี้แจงกรณีน้ำท่วมอุโมงค์ทางลอดใต้ถนนมอเตอร์เวย์ พร้อมเร่งแก้ไขเพื่ออำนวยความสะดวกปลอดภัยให้กับประชาชนโดยเร็วที่สุด
ตามที่มีสื่อมวลชนได้นำเสนอข่าว เมื่อวันที่ 27 กรกฎาคม 2564 ในกรณีประชาชนในตำบลกลางดง อำเภอปากช่อง จังหวัดนครราชสีมา ได้รับความเดือดร้อนจากน้ำท่วมอุโมงค์ทางลอดใต้ถนนมอเตอร์เวย์ ทำให้ไม่สามารถสัญจรได้อย่างสะดวก ซึ่งสาเหตุเกิดจากการที่กรมทางหลวง (ทล.) กระทรวงคมนาคม ได้ก่อสร้างทางหลวงพิเศษระหว่างเมืองหมายเลข 6 (มอเตอร์เวย์) สายบางปะอิน - นครราชสีมา เนื่องจากแนวเส้นทางมอเตอร์เวย์ผ่ากลางหมู่บ้าน จึงมีการสร้างอุโมงค์ทางลอด เพื่อให้ประชาชนทั้ง 2 ฝั่งสามารถสัญจรไป - มาได้ แต่เพราะอุโมงค์มีความลึก 3 - 4 เมตร จากระดับพื้นดินปกติ เมื่อฝนตกลงมา น้ำพร้อมดินโคลนจึงไหลเข้าไปท่วมอุโมงค์ โดยเรียกร้องให้มีการแก้ไขปัญหาดังกล่าว นั้น
ทล. ได้ตรวจสอบและขอเรียนชี้แจง ดังนี้ ตำแหน่งทางลอดดังกล่าว อยู่ที่ กม. 89+193 ในโครงการก่อสร้างทางหลวงพิเศษระหว่างเมือง (มอเตอร์เวย์) สาย 6 บางปะอิน - สระบุรี - นครราชสีมา ซึ่งในระหว่างดำเนินการก่อสร้าง มีการร้องเรียนจากประชาชนในพื้นที่ ขอให้ทำทางลอดเพื่อเชื่อมชุมชนสองฝั่ง แทนการใช้ถนนบริการ หรือถนนท้องถิ่น แล้วไปกลับรถที่บริเวณใต้สะพานข้าม (Overpass) ที่ กม. 90+125 ซึ่งห่างออกไปประมาณ 930 เมตร ทล. จึงได้พิจารณาแก้ไขแบบโดยปรับปรุงเป็นทางลอดที่ความสูงช่องลอด 3.50 เมตร เพื่อให้รถขนาดใหญ่วิ่งผ่านได้ ทั้งนี้ในระหว่างการมีส่วนร่วมได้มีการแจ้งในเบื้องต้นแล้วว่า มีโอกาสที่น้ำจะท่วมทางลอดได้ในช่วงฝนตกหนัก ซึ่งอาจจำเป็นต้องหยุดใช้งานชั่วคราว
โดยมีแนวทางการดำเนินการแก้ไขปัญหา ดังนี้
1. แก้ปัญหาเฉพาะหน้า เมื่อเกิดฝนตกหนัก ได้ส่งรถสูบน้ำไปช่วยสูบน้ำ และขุดลอกดินออก ซึ่งอาจทำให้ประชาชนได้รับความเดือดร้อน สัญจรไม่สะดวก
2. ทล. ได้เร่งพิจารณาการแก้ไขปัญหาอย่างถาวร ใน 2 แนวทางเลือก ดังนี้
- แนวทางเลือกที่ 1 คือ การยกระดับผิวทางลอดประมาณ 1 เมตร ให้มีระดับสูงกว่าพื้นที่รอบข้าง และให้พ้นระดับน้ำท่วม ซึ่งจะทำให้ความสูงช่องลอดเหลือ 2.50 เมตร ซึ่งรถส่วนใหญ่สามารถใช้สัญจรได้ตามปกติ ส่วนรถที่มีความสูงเกิน 2.50 เมตร ให้ไปใช้ทางหลวงหมายเลข 2220 ห่างจากจุดนี้ประมาณ 930 เมตร
- แนวทางเลือกที่ 2 คือ การปรับปรุงระบบระบายน้ำ แนวทางนี้ความสูงช่องลอดคงไว้ได้ 3.50 เมตร เท่าเดิม แต่ต้องดำเนินการออกแบบ ติดตั้งระบบสูบน้ำ บ่อพักน้ำ และพื้นที่ทิ้งน้ำ ซึ่งต้องขอใช้พื้นที่นอกเขตทางหลวง รวมทั้งพิจารณาการบริหารจัดการ และการบำรุงรักษาระบบสูบน้ำต่อเนื่องในระยะยาว
จากการตรวจสอบพื้นที่หน้างาน และพิจารณาในมิติต่าง ๆ ในเบื้องต้น เห็นควรปรับปรุงแก้ไขตามแนวทางเลือกที่ 1 แต่อย่างไรก็ตาม ทล. จำเป็นต้องดำเนินการทำการมีส่วนร่วมประชาชนที่ได้รับผลกระทบ เพื่อเลือกแนวทางที่เหมาะสมที่สุดต่อไป
ทล. ต้องขออภัยในความไม่สะดวกมา ณ โอกาสนี้ ที่ทำให้ประชาชนได้รับความเดือดร้อน และจะเร่งดำเนินการปรับปรุงแก้ไขปัญหานี้โดยเร็ว หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่าย 24 ชั่วโมง)
วันศุกร์ที่ 31 ธันวาคม 2564
ดีเดย์ 1 ม.ค. 65 สิทธิบัตรทองรักษาที่หน่วยปฐมภูมิไหนก็ได้ ครอบคลุมทั่วประเทศ
.....
บอร์ด สปสช. ยกระดับการบริการ ให้ประชาชนสิทธิบัตรทองที่เจ็บป่วยและมีเหตุจำเป็น สามารถไปรักษากับหมอประจำครอบครัวที่หน่วยบริการปฐมภูมิไหนก็ได้ ล่าสุดขยายพื้นที่ครอบคลุมทั่วประเทศ โดยเพิ่มอีก 8 เขตสุขภาพ ได้แก่ เขต 1 เชียงใหม่ เขต 2 พิษณุโลก เขต 3 นครสวรรค์ เขต 4 สระบุรี เขต 5 ราชบุรี เขต 6 ระยอง เขต 11 สุราษฎร์ธานี และเขต 12 สงขลา มีผลตั้งแต่วันที่ 1 ม.ค. 65 เป็นต้นไป
.
ก่อนหน้านี้ได้นำร่องไปแล้วใน 5 เขตพื้นที่ คือ เขต 9 นครราชสีมา เขต 13 กทม. เขต 7 ขอนแก่น เขต 8 อุดรธานี และเขต 10 อุบลราชธานี ซึ่งได้รับการตอบรับจากประชาชนอย่างมาก เนื่องจากประชาชนสามารถเข้าถึงบริการในระบบบัตรทองได้มากขึ้น จากเดิมที่ใช้สิทธิได้เพียงในหน่วยบริการประจำหรือหน่วยบริการปฐมภูมิในเครือข่ายเท่านั้น
.
วันศุกร์ที่ 26 สิงหาคม 2565
รฟม. มอบทุนการศึกษา “รฟม. เพื่อเยาวชน” ประจำปี 2565
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้จัดกิจกรรมมอบทุนการศึกษา “รฟม. เพื่อเยาวชน” ประจำปี 2565 เพื่อเป็นการสนับสนุนทุนการศึกษาให้แก่นักเรียนในโรงเรียนตามแนวสายทางโครงการรถไฟฟ้าที่มีผลการเรียนดี มีความประพฤติเรียบร้อย และขาดแคลนทุนทรัพย์ เนื่องในโอกาสวันคล้ายวันก่อตั้ง การรถไฟฟ้าขนส่งมวลชนแห่งประเทศไทย (รฟม.) ครบรอบ 30 ปี ในวันที่ 21 สิงหาคม 2565
โดยมี นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย เป็นประธานการมอบทุนการศึกษาให้แก่นักเรียนจากโรงเรียนตามแนวสายทางรถไฟฟ้ามหานคร สายเฉลิมรัชมงคล จำนวน 3 โรงเรียน ได้แก่ โรงเรียนวัดดิสานุการาม โรงเรียนวัดคณิกาผล และโรงเรียนวัดประดู่ฉิมพลี สายทางรถไฟฟ้ามหานคร สายฉลองรัชธรรม จำนวน 3 โรงเรียน ได้แก่ โรงเรียนวัดทองสุทธาราม โรงเรียนชุมชนวัดไทรม้า และโรงเรียนวัดโมลี (นันทวิมล) และสายทางโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) จำนวน 2 โรงเรียน ได้แก่ โรงเรียนวัดแสนสุข และโรงเรียนวัดพิชัย ทั้งนี้ รฟม. ได้กิจกรรมดังกล่าวต่อเนื่องเป็นประจำทุกปี เพื่อเป็นการดูแลชุมชนและสังคม ตลอดจนส่งเสริมการศึกษาของเยาวชน ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันอังคารที่ 31 สิงหาคม 2564
โฆษกรัฐบาลแจง รัฐบาลพร้อมชี้แจงทุกข้อกล่าวหา หลังฝ่ายค้านโวข้อมูลแน่น พร้อมล้มรัฐบาล ดักคอถ้าหลักฐานฟังไม่ขึ้น ทุกข้อกล่าวหาต้องแสดงความรับผิดชอบ ย้ำนายกฯ ไม่ปล่อยให้เกิดทุจริตในรัฐบาลชุดนี้แน่นอน
โฆษกรัฐบาลแจง รัฐบาลพร้อมชี้แจงทุกข้อกล่าวหา หลังฝ่ายค้านโวข้อมูลแน่น พร้อมล้มรัฐบาล ดักคอถ้าหลักฐานฟังไม่ขึ้น ทุกข้อกล่าวหาต้องแสดงความรับผิดชอบ ย้ำนายกฯ ไม่ปล่อยให้เกิดทุจริตในรัฐบาลชุดนี้แน่นอน
นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นพ.ชลน่าน ศรีแก้ว ส.ส.น่าน พรรคเพื่อไทย ระบุว่า การอภิปรายไม่ไว้วางใจ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รวมถึงรัฐมนตรีร่วมรัฐบาลครั้งนี้ พรรคฝ่ายค้านได้รับข้อมูลจากหลายฝ่าย อาจส่งผลให้รัฐมนตรีหลายคนหลุดจากตำแหน่งได้ว่า การอภิปรายไม่ไว้วางใจเป็นหน้าที่ของฝ่ายค้านในการตรวจสอบรัฐบาล หากมีข้อมูล ข้อเท็จจริงใดๆ ก็สามารถนำมาแสดงต่อที่ประชุมสภาฯ ได้ รัฐบาลพร้อมที่จะชี้แจงอยู่แล้ว เพราะไม่มีการทุจริตใดๆ ทั้งด้านเศรษฐกิจ สังคม และสาธารณสุข แต่หากข้อมูลที่นำมาอภิปรายไร้นำ้หนัก ข้อเท็จจริงฟังไม่ขึ้น เป็นเพียงแค่ข้อกล่าวหาลอยๆ นั้น ฝ่ายค้านก็ต้องแสดงความรับผิดชอบด้วย ยืนยันว่า รัฐบาลไม่เคยใช้กลไกของรัฐในการปกปิดความผิดหรือลอยตัวเหนือปัญหา
นายธนกร กล่าวอีกว่า ส่วนกรณีที่อ้างว่า มีภาคเอกชนเอ่ยปากว่า ทุกโครงการของรัฐนั้นต้องหักร้อยละ 35 เก็บไปให้ใคร ผู้มีอำนาจคนไหนรับผลประโยชน์จากโครงการรัฐนั้น ขอให้ฝ่ายค้านนำหลักฐานมาแสดงได้เลย อย่าพูดลอยๆ จนสร้างความสับสนให้กับประชาชน และผู้ที่ถูกกล่าวหาจะได้ชี้แจงและทำความเข้าใจ โดยรัฐบาลจะใช้โอกาสนี้ในการชี้แจงข้อเท็จจริงเพื่อให้ประชาชนได้รับทราบด้วย ยืนยันว่า นายกรัฐมนตรีจะไม่ปล่อยให้มีการทุจริตเกิดขึ้นในรัฐบาลชุดนี้อย่างแน่นอน
............................................
วันอังคารที่ 16 พฤศจิกายน 2564
นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันที่ ๑๖ พฤศจิกายน ๒๕๖๔ เวลา ๐๙.๐๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) และประชุมคณะรัฐมนตรีอย่างเป็นทางการนอกสถานที่ ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และคณะรัฐมนตรี เข้าร่วมการประชุม ณ โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท จังหวัดกระบี่
วันจันทร์ที่ 12 กรกฎาคม 2564
รัฐบาลทำตามสัญญา มอบความสุข ถ่ายทอดสดบอลยูโรให้คนไทยชมฟรีครบทุกคู่
รัฐบาลทำตามสัญญา มอบความสุข ถ่ายทอดสดบอลยูโรให้คนไทยชมฟรีครบทุกคู่
นายอนุชานาคาศัยรัฐมนตรีประจำสำนักนายกรัฐมนตรีเปิดเผยในรายการสดวิเคราะห์การแข่งขันฟุตบอลแห่งชาติยุโรป2020หรือยูโร2020รอบชิงชนะเลิศเมื่อคืนที่ผ่านมาว่าตามที่รัฐบาลโดยพลเอกประยุทธ์จันทร์โอชานายกรัฐมนตรีได้ดำริให้ดำเนินการประสานนำการแข่งขันฟุตบอลยูแห่งชาติยุโรป2020หรือยูโร2020มาถ่ายทอดสดให้ประชาชนคนไทยได้ชมฟรีทุกคู่ตั้งแต่ช่วงพิธีเปิดตลอดจนจบการแข่งขันนัดชิงชนะเลิศระหว่างวันที่11มิถุนายน– 11กรกฎาคม2564นั้นตนได้รับคำแนะนำและความร่วมมือและจากหลายฝ่ายอาทินายวิษณุเครืองามรองนายกรัฐมนตรีนายสุพัฒนพงศ์พันธ์มีเชาว์รองนายกรัฐมนตรีและรัฐมนตรีว่าการกระทรวงพลังงานนายอาคมเติมพิทยาไพสิฐรัฐมนตรีว่าการกระทรวงการคลังนายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมนายสมศักดิ์เทพสุทินรัฐมนตรีว่าการกระทรวงยุติธรรมโดยได้รับความอนุเคราะห์จากนายโกมลจึงรุ่งเรืองกิจประธานบริหารบริษัทซัมสิทฟุตแวร์จำกัดเจ้าของผลิตภัณฑ์แอโรซอฟต์เป็นผู้สนับสนุนหลักในการจัดซื้อลิขสิทธิ์การถ่ายทอดสดครั้งนี้
สำหรับการถ่ายทอดสดได้รับความร่วมมือจากNBTโดยกรมประชาสัมพันธ์และผู้ร่วมถ่ายทอดในคู่ที่มีการเตะในเวลาเดียวกันคือสถานีวิทยุโทรทัศน์ไทยทีวีสีช่อง3HDสถานีโทรทัศน์PPTVและ บริษัททรูคอร์ปอเรชั่นจำกัด(มหาชน)ทำให้คนไทยได้ดูการแข่งขันทุกนัดอย่างจุใจไม่มีตกหล่นรวมทั้งสิ้น51นัด
รัฐมนตรีประจำสำนักนายกรัฐมนตรีกล่าวเพิ่มเติมว่าการนำกีฬาที่คนทั่วโลกรวมทั้งคนไทยชื่นชอบมาออกอากาศให้ประชาชนคนไทยได้ชมฟรีเป็นสิ่งที่รัฐบาลส่งมอบความสุขให้ประชาชนในช่วงที่ประเทศประสบความทุกข์ยากจากสถานการณ์แพร่ระบาดเชื้อไวรัสโควิด-19ซึ่งหวังว่าจะมีส่วนช่วยสร้างความสุขให้แฟนกีฬาและเป็นแรงบันดาลใจให้เกิดการพัฒนาฟุตบอลไทยสู่สากลขณะเดียวกันยังมีอีกหนึ่งการแข่งขันระดับโลกที่ทุกคนรอคอยคือการแข่งขันโอลิมปิกเกมส์ครั้งที่32หรือโตเกียว2020ที่มีนักกีฬาของไทยเข้าร่วมการแข่งขัน42คนจึงขอเชิญชวนประชาชนคนไทยร่วมเป็นแรงใจเชียร์นักกีฬาไทยและติดตามการถ่ายทอดสดระหว่างวันที่22กรกฎาคม– 8สิงหาคม2564ซึ่งจะมีการถ่ายทอดสดผ่านทางNBTเช่นเดียวกัน
ขณะที่ผลการแข่งขันนัดชิงชนะเลิศฟุตบอลยูโร2020เป็นการพบกันระหว่างอิตาลี-อังกฤษซึ่งNBTมีการถ่ายทอดบรรยากาศสดจากสนามเวมบลีย์สเตเดียมกรุงลอนดอนประเทศอังกฤษผลปรากฎว่าการแข่งขันครบ90 นาทีทั้งคู่เสมอกัน1-1และช่วงเวลาก็ไม่สามารถทำประตูได้จึงต้องดวลจุดโทษซึ่งอิตาลีทำประตูได้มากกว่าจึงสามารถเอาชนะไป3-2ปิดฉากการแข่งขันฟุตบอลยูโร2020ไปอย่างสวยงาม
.............
วันอังคารที่ 1 กุมภาพันธ์ 2565
การท่าเรือแห่งประเทศไทย (กทท.) จัดพิธีลงนามในสัญญาจ้างผู้อำนวยการ กทท. คนใหม่
...
วันนี้ (1 กุมภาพันธ์ 2565) การท่าเรือแห่งประเทศไทย (กทท.) กระทรวงคมนาคม จัดพิธีลงนามในสัญญาจ้าง นายเกรียงไกร ไชยศิริวงศ์สุข ในโอกาสดำรงตำแหน่งผู้อำนวยการ กทท. คนที่ 19 ตามมติคณะรัฐมนตรี เมื่อวันที่ 28 ธันวาคม 2564 ที่ผ่านมา สำหรับพิธีลงนามฯ ในวันนี้ได้รับเกียรติจาก พลเรือเอก โสภณ วัฒนมงคล ประธานกรรมการ กทท. เป็นประธานในพิธีฯ โดยมีผู้บริหาร พนักงาน กทท. ตัวแทนสหภาพแรงงานรัฐวิสาหกิจ กทท. และสื่อมวลชนเข้าร่วมพิธีฯ ณ ห้องประชุมชั้น 19 อาคารที่ทำการ กทท.
นายเกรียงไกร ไชยศิริวงศ์สุข สำเร็จการศึกษาปริญญาตรีวิศวกรรมศาสตร์บัณฑิต สาขาวิศวกรรมไฟฟ้า และปริญญาโทบริหารธุรกิจมหาบัณฑิต จากมหาวิทยาลัยเชียงใหม่ มีประสบการณ์การทำงานในองค์กรที่สำคัญ ๆ มากว่า 25 ปี ได้แก่ บรรษัทเงินทุนอุตสาหกรรมแห่งประเทศไทย (IFCT) มหาวิทยาลัยโยนก ธนาคารทหารไทย (TMB) บรรษัทประกันสินเชื่ออุตสาหกรรมขนาดย่อม (บสย.) โดยได้รับแต่งตั้งให้ดำรงตำแหน่งผู้บริหารระดับรองผู้บริหารสูงสุดของบรรษัทประกันสินเชื่ออุตสาหกรรมขนาดย่อม (บสย.) ก่อนได้รับความเห็นชอบจากคณะรัฐมนตรีให้ดำรงตำแหน่งผู้อำนวยการ กทท.
นายเกรียงไกรฯ มีหน้าที่รับผิดชอบงานที่เป็นประโยชน์ต่อการเป็นผู้นำองค์กรเพื่อให้ กทท. มุ่งสู่มาตรฐานท่าเรือชั้นนำระดับโลก พร้อมการให้บริการด้านโลจิสติกส์ที่เป็นเลิศ เพื่อการเติบโตอย่างยั่งยืน ในปี 2573 ด้วยประสบการณ์การบริหารจัดการกำหนดนโยบายการวางแผนกลยุทธ์องค์กรเกี่ยวกับการบริหารหน่วยงาน อาทิ ฝ่ายการตลาดและพัฒนาผลิตภัณฑ์ ฝ่ายทรัพยากรบุคคล ฝ่ายสื่อสารและภาพลักษณ์องค์กร ฝ่ายกฎหมาย สำนักกรรมการและผู้จัดการทั่วไป และสำนักพัฒนาองค์กร รวมถึงการควบคุมกำกับหน่วยงานสายงานสารสนเทศและดิจิทัล วางแนวทางการดำเนินงานด้านเทคโนโลยีสารสนเทศ
สำหรับผลงานและรางวัลในการมีส่วนร่วมในกิจกรรมทางสังคมที่สำคัญ ๆ นายเกรียงไกรฯ ได้รับรางวัลบุคคลที่มีผลงานยอดเยี่ยมและดีเด่นของบรรษัทประกันสินเชื่ออุตสาหกรรมขนาดย่อม (บสย.) ในปี พ.ศ. 2559 รางวัลคนดีศรีบรรษัทประกันสินเชื่ออุตสาหกรรมขนาดย่อม (บสย.) ประเภท Talent ในปี พ.ศ. 2556 และมีงานด้านวิชาการ เป็นผู้วิจารณ์บทความงานสัมมนาวิชาการธนาคารแห่งประเทศไทยประจำปี 2557 (BOT Symposium 2014) เรื่องกลไกการค้ำประกันสินเชื่อของภาครัฐและการเข้าถึงแหล่งเงินทุนของ SME
ในฐานะผู้บริหารสูงสุดขององค์กร นายเกรียงไกรฯ มีความมุ่งมั่นที่จะนำประสบการณ์ และองค์ความรู้ ต่าง ๆ โดยเฉพาะอย่างยิ่งองค์ความรู้ด้านนวัตกรรมดิจิทัล (Digital Innovation) และเทคโนโลยีด้านการเงิน (FinTech) มาพัฒนา กทท. ให้เป็นท่าเรืออัตโนมัติในโครงการ Smart Port และเป็นท่าเรือที่เป็นมิตรกับสิ่งแวดล้อม ซึ่งจะอำนวยความสะดวกในด้านการบริการทั้งภาคธุรกิจและภาคประชาชน ช่วยลดต้นทุนด้านโลจิสติกส์ของประเทศและส่งผลดี ต่อการเติบโตทางเศรษฐกิจของประเทศ โดยจะร่วมมือกับทุกภาคส่วนพัฒนา กทท. เพื่อประโยชน์ของประเทศชาติและผู้มีส่วนได้ส่วนเสีย ตลอดจนเพื่อคุณภาพชีวิตที่ดีในการทำงานของพนักงาน และคุณภาพชีวิตที่ดีสำหรับชุมชนโดยรอบ กทท. ให้มีสาธารณสุขที่เหมาะสม
วันพุธที่ 1 ธันวาคม 2564
นายกฯ สั่ง! เร่งผลักดันการท่องเที่ยว "Wellness Tourism - Medical Tourism" รองรับการท่องเที่ยวยุคโควิด-19
.....
นายธนกร วังบุญคงชนะ โฆษกประจำสำนักนายกรัฐมนตรีเผย นโยบายของนายกรัฐมนตรีเพื่อฟื้นฟูเศรษฐกิจและสังคมจากสถานการณ์การแพร่ระบาดของโควิด-19 นั้น
.
มุ่งเน้นการส่งเสริมภาคการท่องเที่ยว และต้องดำเนินการควบคู่ไปกับการปรับกลยุทธ์ของภาคการท่องเที่ยวที่สอดรับกับมาตรการสาธารณสุข
.
จากข้อสั่งการดังกล่าว การท่องเที่ยวแห่งประเทศไทย(ททท.) ได้เตรียมแนวทางส่งเสริมและการขยายการท่องเที่ยวในรูปแบบ Medical Tourism (การท่องเที่ยวเชิงการแพทย์) และ Wellness Tourism (การท่องเที่ยวเชิงส่งเสริมสุขภาพ)
.
จากเดิมที่ให้ความสำคัญกับปริมาณนักท่องเที่ยวเป็นหลักปรับเปลี่ยนมาให้ความสำคัญกับการท่องเที่ยวที่สร้างมูลค่าสูง หรือมีค่าใช้จ่ายต่อหัวของนักท่องเที่ยวที่สูงแทน (ค่าใช้จ่ายต่อหัว 80,000 - 120,000 บาท) เพื่อรองรับการท่องเที่ยวในปี 2565
.
ส่วนนโยบายด้านสาธารณสุขนั้น จะดำเนินการตาม “ยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medical Hub) พ.ศ. 2560 - 2569” โดยสนับสนุนการใช้สมุนไพรไทย เพื่อประโยชน์ในการส่งเสริมสุขภาพให้กับนักท่องเที่ยว
.
แนวนโยบายของรัฐบาลดังกล่าวจะช่วยบรรเทาผลกระทบของประชาชนที่ทำงานในภาคการท่องเที่ยว ยืนยัน! รัฐบาลพร้อมแก้ไขปัญหาและวางแผนเพื่อรับมือกับความเปลี่ยนแปลงใหม่ ๆ ที่อาจเกิดขึ้นอย่างเต็มที่
#ไทยคู่ฟ้า#ร่วมต้านโควิด19
-------------------
วันจันทร์ที่ 6 มิถุนายน 2565
ไทยลงนามร่วมพัฒนา WHO Biohub ยกระดับการต่อสู้โรคระบาด
วันอาทิตย์ที่ 5 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนความเสมอภาคในการต่อสู้กับโรคระบาดของทุกประเทศทั่วโลก โดยร่วมลงนามในข้อตกลงโครงการแบ่งปันเชื้อชีวภาพกับองค์การอนามัยโลก ซึ่งไทยและประเทศที่เข้าร่วมความตกลงจะส่งเชื้อโรคใหม่ ๆ ตามความสมัครใจให้แก่ระบบศูนย์กลางทางชีวภาพ หรือ WHO Biohub System เพื่อให้องค์การอนามัยโลกนำไปศึกษา วิจัย พัฒนาองค์ความรู้ นำไปสู่การพัฒนา ยา วัคซีน และแนวทางป้องกันรักษาโรคอย่างมีประสิทธิภาพ พร้อมทั้งกระจายยาและวัคซีนที่ได้จากการวิจัย ให้แก่ประเทศต่าง ๆ ทั่วโลกโดยไม่แสวงหากำไร เนื่องด้วยบทเรียนจากโรคโควิด-19 ทำให้เห็นว่าทั่วโลกต้องร่วมมือกันเพื่อยกระดับความสามารถในการต่อสู้กับโรคระบาด และให้ทุกประเทศสามารถรับมือกับโรคอุบัติใหม่ได้อย่างรวดเร็วและเท่าเทียม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 25 มกราคม 2565
ตรวจเข้ม "สต็อกหมู" 539 แห่ง พบเนื้อหมูกว่า 13.41 ล้าน กก. หนุน ปชช. ร่วมตรวจสอบ โทร.1569 และ 06 3225 6888
.....
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า กระทรวงเกษตรและสหกรณ์ได้สั่งการให้กรมปศุสัตว์ติดตามตรวจสอบปริมาณสุกรในห้องเย็นทั่วประเทศอย่างเข้มงวด
.
ล่าสุด ได้ดำเนินการไปแล้ว 539 แห่ง (ตั้งแต่วันที่ 20 - 23 ม.ค. 65) พบเนื้อสุกรรวม 13.41 ล้านกิโลกรัม และจะเดินหน้าตรวจสอบห้องเย็นที่มีสินค้าปศุสัตว์ที่เหลือให้ครบ หากพบการกักตุน ผู้กระทำผิดจะต้องถูกดำเนินคดีขั้นเด็ดขาด และเนื้อสุกรจะถูกสั่งให้จำหน่ายตามราคาที่ทางการกำหนดต่อไป
.
หากประชาชนพบการกระทำความผิดหรือสงสัยว่าเป็นการกระทำความผิด ขอให้แจ้งสายด่วนกรมการค้าภายใน 1569 หรือสายด่วนกรมปศุสัตว์ 06 3225 6888
.
อ่านเพิ่มเติม คลิกhttps://www.thaigov.go.th/news/contents/details/50801
#ไทยคู่ฟ้า#ร่วมต้านโควิด19
-------------------
วันพุธที่ 16 มิถุนายน 2564
กระทรวงเกษตรฯ เดินหน้าโครงการยกระดับแปลงใหญ่ด้วยเกษตรสมัยใหม่-เชื่อมโยงตลาด
กระทรวงเกษตรฯ เดินหน้าโครงการยกระดับแปลงใหญ่ด้วยเกษตรสมัยใหม่-เชื่อมโยงตลาด มีกลุ่มเกษตรกรเข้าร่วมโครงการกว่า 3,501 แปลง
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ ห้องประชุมกระทรวงเกษตรและสหกรณ์ และผ่านระบบการประชุมออนไลน์ โดยมีนายอำพันธ์ุ เวฬุตัน รองปลัดกระทรวงเกษตรและสหกรณ์ พร้อมด้วยผู้บริหารกระทรวงเกษตรฯ และหน่วยงานที่เกี่ยวข้อง เข้าร่วม
สำหรับความก้าวหน้าและผลการดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ปัจจุบัน (ข้อมูล ณ วันที่ 16 มิถุนายน 2564) มีเกษตรกรเข้าร่วมทั้งสิ้น 3,501 แปลง จากเป้าหมาย 5,250 แปลง โดยแบ่งเป็นแปลงใหญ่ภายใต้การดูแลของกรมส่งเสริมการเกษตร 1,101 แปลง กรมการข้าว 2,101 แปลง กรมปศุสัตว์ 117 แปลง กรมประมง 29 แปลง การยางแห่งประเทศไทย 136 แปลง กรมหม่อนไหม 17 แปลง ซึ่งขณะนี้อยู่ระหว่างการจัดทำแผนการใช้จ่ายเสนอคณะอนุกรรมการจังหวัด 2,637 แปลง หรือคิดเป็นร้อยละ 75 ของแปลงที่เข้าร่วม มีผลการพิจารณาจากคณะกรรมการจังหวัด อนุมัติแล้วจำนวน 1,029 แปลง ทำ MOU กับกลุ่มแปลงใหญ่แล้ว 534 แปลง และดำเนินการโอนเงินให้กับกลุ่มแปลงใหญ่แล้ว 183 แปลง” ดร.ทองเปลว กล่าว
ทั้งนี้ ขั้นตอนการดำเนินการโอนเงินให้กับกลุ่มเกษตรกรแปลงใหญ่นั้น กระทรวงเกษตรและสหกรณ์จะทำการให้เสร็จสิ้น ในวันที่ 30 มิถุนายน 2564 และคาดว่าภายในวันที่ 20 กันยายน 2564 กลุ่มเกษตรกรแปลงใหญ่ จะสามารถดำเนินการจัดซื้อจัดจ้างได้แล้วเสร็จ
วันพฤหัสบดีที่ 12 สิงหาคม 2564
สหรัฐฯ เตรียมมอบวัคซีนให้ไทยอีก 1 ล้านโดส พร้อมความช่วยเหลือ 5 ล้านเหรียญฯ สู้โควิด
....
นายกรัฐมนตรีเปิดทำเนียบฯ ต้อนรับนางลินดา โธมัส-กรีนฟิลด์ เอกอัครราชทูตผู้แทนถาวรสหรัฐฯ ประจำสหประชาชาติ ในโอกาสเดินทางเยือนประเทศไทย เพื่อหารือในหลายเรื่องสำคัญ โดยเฉพาะสถานการณ์โควิด-19
.
เอกอัครราชทูตผู้แทนถาวรสหรัฐฯ กล่าวชื่นชมรัฐบาลไทยที่ได้จัดสรรวัคซีนอย่างรวดเร็ว เหมาะสม ในการป้องกันการแพร่ระบาดของโรคโควิด โดยนายกรัฐมนตรีขอบคุณรัฐบาลสหรัฐฯ สำหรับความร่วมมือและการสนับสนุนประเทศไทย โดยเฉพาะการบริจาควัคซีนกว่า 1.5 ล้านโดส สะท้อนให้เห็นถึงมิตรภาพของทั้งสองประเทศที่มีมาอย่างยาวนาน
.
และอีกไม่นาน รัฐบาลสหรัฐฯ จะมอบวัคซีนป้องกันโรคโควิด-19 เพิ่มเติมให้ไทยอีก 1 ล้านโดส พร้อมความช่วยเหลือมูลค่า 5 ล้านเหรียญสหรัฐฯ เพื่อสนับสนุนการต่อสู้กับโรคโควิดในประเทศไทย
.
อ่านเพิ่มเติม คลิกhttps://www.thaigov.go.th/news/contents/details/44656
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 1 กุมภาพันธ์ 2565
บขส. ร่วมกับกรมควบคุมโรค ตรวจคัดกรอง COVID-19 เชิงรุก
ให้พนักงานและผู้ใช้บริการ ณ สถานีขนส่งผู้โดยสารกรุงเทพ (จตุจักร)
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า กรมควบคุมโรค โดยทีมป้องกันและแก้ไขปัญหาโรคติดเชื้อไวรัส COVID-19 เชิงรุกในชุมชน สถาบันป้องกันควบคุมโรคเขตเมือง ได้สนับสนุนตั้งจุดบริการตรวจคัดกรองโรคติดเชื้อไวรัส COVID-19 ให้กับพนักงาน บขส. รถร่วม ร้านค้า พนักงานรักษาความปลอดภัย และพนักงานทำความสะอาด ที่ปฏิบัติหน้าที่ให้บริการภายในสถานีขนส่งผู้โดยสารกรุงเทพ (จตุจักร) หรือหมอชิต 2 รวมถึงประชาชน และผู้โดยสารที่เดินทางเข้ามาใช้บริการที่สถานีขนส่งฯ โดยไม่มีค่าใช้จ่าย บริเวณ ชั้น 1 ด้านทิศเหนือ อาคารสถานีขนส่งผู้โดยสารกรุงเทพ (จตุจักร) เพื่อตรวจเชิงรุก และป้องกันควบคุมสถานการณ์การแพร่ระบาดของโรคติดเชื้อไวรัส COVID-19 ในวงกว้าง
ทั้งนี้ บขส. ได้เตรียมความพร้อมรองรับการเดินทางของนักท่องเที่ยว ทั้งชาวไทยและชาวต่างชาติ ภายหลังรัฐบาลได้เริ่มให้ผู้เดินทางจากทุกประเทศทั่วโลก ลงทะเบียนเพื่อขออนุญาตเข้าประเทศไทยโดยระบบ Test & Go ได้อีกครั้ง ตั้งแต่วันที่ 1 กุมภาพันธ์ 2565 เป็นต้นไป โดย บขส. ถือเป็นด่านหน้าในการต้อนรับนักท่องเที่ยว จึงได้เตรียมความพร้อมและมีการปฏิบัติตามมาตรการความปลอดภัยสำหรับองค์กร COVID Free Setting ในการเดินทางข้ามจังหวัดโดยระบบบริการขนส่งสาธารณะ อาทิ พนักงานของ บขส. ได้ฉีดวัคซีนครบโดส 100 % และขณะนี้อยู่ระหว่างการฉีดวัคซีนเข็มกระตุ้นเข็ม 4 ให้กับพนักงานด่านหน้าทุกคน เพื่อสร้างภูมิคุ้มกันหมู่ รวมทั้งพนักงานประจำรถจะทำการตรวจ ATK ทุก 7 วัน นอกจากนี้ บขส. ยังได้การรับรอง มาตรฐานความปลอดภัยด้านสุขอนามัย SHA & SHA Plus จากการท่องเที่ยว แห่งประเทศไทย (ททท.)
ในการเดินทางด้วยรถโดยสารสาธารณะ บขส. ขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T อย่างเคร่งครัด และต้องสแกนแอปพลิเคชันไทยชนะก่อนและหลังใช้บริการกรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด สอบถามข้อมูลการเดินทาวงเพิ่มเติมโทร Call Center 1490 เรียก บขส. ตลอด 24 ชั่วโมง
วันศุกร์ที่ 20 พฤษภาคม 2565
กทพ. ลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสียโครงการทางพิเศษสายกระทู้ - ป่าตอง จังหวัดภูเก็ต
...
นายสุรเชษฐ์ เหล่าพูลสุข ผู้ว่าการการทางพิเศษแห่งประเทศไทย (กทพ.) กระทรวงคมนาคม เป็นประธานในพิธีลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสีย โครงการทางพิเศษสายกระทู้ - ป่าตอง จังหวัดภูเก็ต โดยมี นายประเสริฐ หวังรัตนปราณี ผู้นำทีมผู้สังเกตการณ์ตามข้อตกลงคุณธรรม ร่วมลงนามในสัญญา และนายกฤษดา จันทร์จำรัสแสง กรรมการส่งเสริมโครงการข้อตกลงคุณธรรม กล่าวถึงความเป็นมาและคุณธรรม และบทบาทขององค์กรต่อต้านคอร์รัปชัน (ประเทศไทย) ในวันที่ 20 พฤษภาคม 2565 ณ ห้องประชุม 0301 อาคารศูนย์บริหารทางพิเศษ กทพ.
นายสุรเชษฐ์ เหล่าพูลสุข ผู้ว่าการ กทพ. กล่าวว่า การลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้เสียในวันนี้ เป็นการเพิ่มประสิทธิภาพการใช้จ่ายเงินงบประมาณ ยกระดับความโปร่งใสของโครงการจัดซื้อจัดจ้างภาครัฐ และสร้างความเชื่อมั่นให้กับทุกภาคส่วนที่เกี่ยวข้องกับการดำเนินโครงการฯ ซึ่งจะก่อให้เกิดการแข่งขันอย่างเป็นธรรม ใช้งบประมาณให้เกิดประโยชน์สูงสุดต่อประเทศชาติอย่างแท้จริง โดยเฉพาะอย่างยิ่งโครงการทางพิเศษสายกะทู้ - ป่าตอง จังหวัดภูเก็ต ที่ได้ดำเนินการภายใต้รูปแบบคณะกรรมการนโยบายการร่วมลงทุนระหว่างรัฐและเอกชน (PPP) วงเงินลงทุน 14,670 ล้านบาท
โครงการทางพิเศษสายกระทู้ - ป่าตอง ระยะทาง 3.98 กิโลเมตร มีวัตถุประสงค์เพื่อแก้ไขปัญหาการจราจรและปัญหาการเกิดอุบัติเหตุบนทางหลวงแผ่นดินหมายเลข 4029 ซึ่งเป็นเส้นทางหลักในการเดินทางจากตัวเมืองภูเก็ต ผ่านอำเภอกะทู้ ไปยังหาดป่าตอง โดยมีแนวสายทางโครงการเป็นทางยกระดับ มีอุโมงค์อยู่ในช่วงกลางของแนวสายทาง จุดเริ่มต้นโครงการเชื่อมกับถนนพระเมตตา ในพื้นที่ตำบลป่าตอง อำเภอกะทู้ เป็นทางยกระดับขนาด 4 ช่องจราจรต่อทิศทางยกระดับข้ามถนนพิศิษฐ์กรณีย์ จนถึงเขานาคเกิด จากนั้นเป็นอุโมงค์ลอดเขานาคเกิด ระยะทาง 1.85 กิโลเมตร หลังจากผ่านช่วงภูเขาจะเป็นทางยกระดับระยะทาง 1.23 กิโลเมตร จนถึงจุดสิ้นสุดโครงการในพื้นที่ตำบลกะทู้ อำเภอกะทู้
วันพุธที่ 17 พฤศจิกายน 2564
นายชยธรรม์ พรหมศร ปลัดกระทรวงคมนาคม ได้รับเชิญจากสถานทูตออสเตรเลียประจำประเทศไทย
ร่วมเป็นเกียรติกล่าวบรรยายในการประชุมหารือระดับนโยบายระหว่างประเทศสมาชิก ACMECS และประเทศออสเตรเลีย ครั้งที่ 3
นายชยธรรม์ พรหมศร ปลัดกระทรวงคมนาคม ได้รับเชิญจากสถานทูตออสเตรเลีย ประจำประเทศไทย ร่วมเป็นเกียรติกล่าวบรรยายในการประชุมหารือระดับนโยบายระหว่างประเทศสมาชิกยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขง (Ayeyawady - Chao Phraya - Mekong Economic Cooperation Strategy: ACMECS) และประเทศออสเตรเลีย ครั้งที่ 3 (The 3rd Mekong - Australia Policy Dialogue: MAPD) ทั้งนี้ ปลัดกระทรวงคมนาคมได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม เป็นผู้แทนรัฐบาลในนามของกระทรวงคมนาคมประสานความร่วมมือด้านคมนาคมของไทยร่วมกับออสเตรเลีย เมื่อครั้งที่ H.E. Mr. Allan McKinnon เอกอัครราชทูตออสเตรเลียประจำประเทศไทย เข้าเยี่ยมคารวะรัฐมนตรีว่าการกระทรวงคมนาคม เมื่อวันที่ 24 มีนาคม ที่ผ่านมา สำหรับการกล่าวบรรยายในครั้งนี้ เอกอัครราชทูตออสเตรเลียประจำประเทศไทย และนางอรุณรุ่ง โพธิ์ทอง ฮัมฟรีย์ เอกอัครราชทูตประจำกระทรวงการต่างประเทศ เป็นผู้ให้การต้อนรับ ณ สถานเอกอัครราชทูตออสเตรเลียประจำประเทศไทย ในวันที่ 17 พฤศจิกายน 2564
การประชุมหารือดังกล่าว จัดขึ้นโดยรัฐบาลออสเตรเลียร่วมกับกระทรวงการต่างประเทศของไทย โดยมีวัตถุประสงค์เพื่อส่งเสริมบทบาทและการมีส่วนร่วมของรัฐบาลออสเตรเลียในอนุภูมิภาคลุ่มน้ำโขง มีผู้เข้าร่วมการประชุมจากประเทศสมาชิก ACMECS ประกอบด้วย กัมพูชา สปป.ลาว เมียนมา ไทย และเวียดนาม ผู้แทนภาครัฐและเอกชนของออสเตรเลีย โดยหัวข้อของการประชุมหารือในครั้งนี้ คือ “แนวทางสู่การฟื้นฟู การพลิกโฉมโครงสร้างพื้นฐานการขนส่งใน ACMECS” (Road to Recovery: Transforming Transport Infrastructure in ACMECS)
ปลัดกระทรวงคมนาคม ได้กล่าวถึง ภาพรวมนโยบายการขนส่งของกระทรวงคมนาคมที่เน้นการขนส่งที่ปลอดภัยและเป็นมิตรต่อสิ่งแวดล้อม มีประสิทธิภาพ สามารถเข้าถึงได้อย่างเสมอภาคและเท่าเทียม โดยการนำนวัตกรรมและการบริหารจัดการที่มีประสิทธิภาพมาใช้เป็นเครื่องมือในการพัฒนาระบบคมนาคมขนส่ง โครงการคมนาคมขนส่งต่าง ๆ ที่เน้นการขนส่งระบบรางและทางน้ำที่เป็นมิตรต่อสิ่งแวดล้อม อาทิ โครงการระบบรถไฟฟ้าขนส่งมวลชนในพื้นที่กรุงเทพมหานครและปริมณฑล โครงการระบบขนส่งมวลชนในเมืองใหญ่ เช่น เชียงใหม่ พิษณุโลก อุดรธานี ขอนแก่น และภูเก็ต ที่จะเน้นการใช้พลังงานสะอาด โครงการสะพานเศรษฐกิจเชื่อมฝั่งทะเลอันดามันและอ่าวไทยหรือแลนด์บริดจ์ (Land Bridge) ที่จะนำไปสู่การเชื่อมโยงการขนส่งระหว่างประเทศสมาชิก ACMECS กับภูมิภาคอื่น เป็นการสร้างโอกาสทางเศรษฐกิจให้กับประเทศสมาชิก ACMECS การพัฒนาโครงข่ายทางหลวงพิเศษระหว่างเมืองกับระบบราง (MR-Map) ที่จะช่วยให้การขนส่งมีประสิทธิภาพ และเชื่อมต่อกับประเทศเพื่อนบ้าน โครงการพัฒนาระเบียงเศรษฐกิจพิเศษภาคตะวันออก (EEC) ได้แก่ โครงการรถไฟความเร็วสูงเชื่อมสามสนามบิน โครงการพัฒนาอุตสาหกรรมการบินและโลจิสติกส์ โครงการพัฒนาท่าเรือมาบตาพุดและแหลมฉบัง โดยปลัดกระทรวงคมนาคมได้แสดงความมั่นใจในศักยภาพการเติบโตทางเศรษฐกิจของ ACMECS ซึ่งยังคงเป็นโอกาสที่น่าสนใจสำหรับนักลงทุนที่ต้องการแสวงหาหุ้นส่วนทางเศรษฐกิจในอนุภูมิภาค
วันศุกร์ที่ 3 ธันวาคม 2564
โฆษกรัฐบาล เผย นายกฯ กำชับทุกหน่วยงานเฝ้าระวัง ‘โอไมครอน’ อย่างรัดกุมไม่ประมาท และสั่งการให้เตรียมพร้อมเพื่อความปลอดภัยของประชาชน
โฆษกรัฐบาล เผย นายกฯ กำชับทุกหน่วยงานเฝ้าระวัง ‘โอไมครอน’ อย่างรัดกุมไม่ประมาท และสั่งการให้เตรียมพร้อมเพื่อความปลอดภัยของประชาชน
วันที่ 3 ธันวาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานเตรียมแผนรับมือโควิดสายพันธุ์โอไมครอน เฝ้าระวัง พร้อมได้กำชับให้ดำเนินมาตรการป้องกันที่เข้มข้นขึ้น ศึกษาเตรียมความพร้อมด้านวัคซีนป้องกันสายพันธุ์โอไมครอน ควบคู่กับการคำนึงถึงด้านเศรษฐกิจ และเตรียมพร้อมเพื่อการเยียวยาประชาชน หากได้รับผลกระทบจากสถานการณ์การแพร่ระบาดของโควิดสายพันธุ์โอไมครอน
โดยทุกหน่วยงานรับลูกการสั่งการของนายกรัฐมนตรี ได้เตรียมแผนรับมือโควิดสายพันธุ์โอไมครอน โดยกระทรวงสาธารณสุขได้ปรับมาตรการคัดกรองป้องกันให้รัดกุมมากยิ่งขึ้น มีการติดตามสถานการณ์อย่างใกล้ชิด แลกเปลี่ยนข้อมูลร่วมกับประเทศต่าง ๆ รวมถึงองค์การอนามัยโลก โดยได้ศึกษา และเตรียมความพร้อมด้านวัคซีนให้ครอบคลุมให้ได้สูงสุด เพื่อป้องกันความรุนแรง หากสถานการณ์การแพร่ระบาดรุนแรง ซึ่งวัคซีนในประเทศไทยขณะนี้มีจำนวนมากเพียงพอ สำหรับทุกคน และเตรียมพร้อมที่จะกระตุ้นในเข็มที่ 3 นอกจากนี้ ให้กระทรวงการคลังติดตามสถานการณ์อย่างใกล้ชิด และพิจารณาหากเกิดผลกระทบขึ้น อย่างไรก็ดี ยังคาดว่าเศรษฐกิจจะสามารถขยายตัวได้ โดยมาจากการขับเคลื่อนของภาคการส่งออก และการท่องเที่ยวที่เริ่มฟื้นตัว
โฆษกประจำสำนักนายกรัฐมนตรี กล่าวเพิ่มเติมว่า รัฐบาลดำเนินมาตรการด้วยคำนึงถึงหลักเกณฑ์ต่าง ๆ อย่างรอบด้าน รวมถึงคำแนะนำของ WHO ที่ให้ประเทศต่าง ๆ คำนึงถึงระดับภูมิคุ้มกันที่ได้จากการฉีดวัคซีนและภูมิคุ้มกันที่ได้จากการติดเชื้อตามธรรมชาติ การแพร่กระจายของแต่ละสายพันธุ์ และประสิทธิภาพในด้านการตรวจและกักกันเชื้อ เมื่อจะต้องตัดสินใจในการออกมาตรการจำกัดการเดินทาง ทั้งนี้ WHO ยังระบุว่า ประเทศที่มีความกังวลว่าจะมีความเสี่ยง สามารถที่จะใช้มาตรการด้านการจำกัดเวลา และมาตรการจำกัดเรื่องการเดินทางที่เข้มงวดมากขึ้นได้
“นายกรัฐมนตรี ตระหนักถึงผลกระทบจากการออกมาตรการต่าง ๆ ของรัฐบาล ที่จะส่งผลกระทบต่อพี่น้องประชาชนเป็นอย่างยิ่ง รัฐบาลจะทำงานอย่างเต็มศักยภาพ เพื่อศึกษา ประเมินผลกระทบ และวางมาตรการภายในประเทศต่าง ๆ อย่างรอบคอบ เพื่อความปลอดภัยของพี่น้องประชาชน ขอให้ประชาชนมั่นใจในระบบเฝ้าระวัง และปฏิบัติตามมาตรการป้องกันส่วนบุคคลอย่างเคร่งครัด” นายธนกรฯ กล่าว
วันพฤหัสบดีที่ 10 มีนาคม 2565
นายกรัฐมนตรีสั่งเร่งแก้กฎหมายฟอกเงินเอาผิดเครือข่ายบัญชีม้า สกัดเส้นทางโอนเงินแก๊งค์มิจฉาชีพ
นายกรัฐมนตรีสั่งเร่งแก้กฎหมายฟอกเงินเอาผิดเครือข่ายบัญชีม้า สกัดเส้นทางโอนเงินแก๊งค์มิจฉาชีพ
วันที่ 10 มี.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานจากนายชัยวุฒิ ธนาคมานุสรณ์ รมว.ดิจิทัลเพื่อเศรษฐกิจและสังคม (ดีอีเอส) ถึงความคืบหน้าการแก้ไขปัญหาอาชญากรรมทางออนไลน์ ว่าขณะนี้สำนักงานป้องกันและปราบปรามการฟอกเงิน (ปปง.) ได้เสนอแก้ไขพระราชบัญญัติ(พ.ร.บ.)ป้องกันและปรามปรามการฟอกเงิน ซึ่งได้กำหนดให้ผู้ที่เกี่ยวข้องกับการเปิดบัญชีม้าหรือบัญชีทางผ่านเพื่อรับโอนเงินระหว่างเหยื่อและมิจฉาชีพ จะต้องมีความผิดตามกฎหมายฟอกเงิน มีทั้งโทษจำคุกและโทษปรับ ซึ่งหากสามารถแก้ไขปัญหาบัญชีม้าได้จะสกัดเส้นทางการรับและโอนเงินในขบวนการของมิจฉาชีพ
พล.อ.ประยุทธ์ ได้มีข้อสั่งการให้เร่งรัดกระบวนการแก้ไขกฎหมายให้ได้มีผลบังคับโดยเร็ว เพื่อให้เป็นเครื่องมือของเจ้าหน้าที่ตำรวจในการปราบปรามการกระทำผิด เนื่องจากขณะนี้อาชญากรรมทางออนไลน์เกิดขึ้นในหลายรูปแบบ นอกจากคอลเซ็นเตอร์หลอกลวงให้โอนเงินแล้วยังมีรูปแบบอื่นๆ ซึ่งหากแก้ไขปัญหาบัญชีม้าได้ จะลดปัญหาความเดือดร้อนของประชาชนจากอาชญากรรมเหล่านี้ได้มาก
นอกจากนี้ นายกรัฐมนตรียังได้กำชับว่านอกจากเพิ่มประสิทธิภาพของกฎหมายแล้ว หน่วยงานเกี่ยวข้องต้องเร่งให้ความรู้กับประชาชนว่าการรับจ้างเปิดบัญชีม้า รวมถึงพฤติการณ์ใดๆ ที่เป็นการเข้าไปสนับสนุนเพื่อให้มีบัญชีม้านั้นเป็นความผิดตามกฎหมาย เพื่อประชาชนจะได้ไม่ทำความผิดหรือระมัดระวังตัวไม่ให้ถูกหลอกลวงให้กระทำผิด
น.ส.ไตรศุลี กล่าวว่า พร้อมกับการเพิ่มประสิทธิภาพของกฎหมาย ขณะนี้หน่วยงานต่างๆ ได้ประสานการทำงานเพื่อแก้ไขปัญหาอาชญากรรมทางออนไลน์ อาทิ ดีอีเอสได้ร่วมกับสำนักงานตำรวจแห่งชาติ (สตช.) ตั้งศูนย์ปฏิบัติการเพื่อพิจารณาดำเนินการเกี่ยวกับการอายัดโดยเฉพาะ การจัดตั้งทีมเฉพาะกิจสายตรวจไซเบอร์ ประสานงานระหว่างประเทศในการขอข้อมูล IP Address และข้อมูลผู้กระทำความผิด รวมทั้งการพิจารณาจัดทำบันทึกความร่วมมือร่วมประเทศเพื่อนบ้าน
ขณะที่ธนาคารแห่งประเทศไทย(ธปท.)และสมาคมธนาคารไทย อยู่ระหว่างการวางแนวทางการแจ้งเตือนประชาชนก่อนโอนเงินและมาตรการแก้ปัญหาบัญชีม้า ให้พนักงานสาขาที่รับเปิดบัญชีระมัดระวังมากขึ้น เนื่องจากปัจจุบันการหลอกให้เปิดบัญชีเงินฝากเพื่อเป็นบัญชีม้ามีจำนวนมากขึ้น รวมถึงการเพิ่มประสิทธิภาพกระบวนการส่งข้อมูลเพื่อแจ้งอายัดบัญชีที่เกี่ยวข้องกับอาชญากรรมทางออนไลน์
---------------------
วันพุธที่ 15 กันยายน 2564
20 องค์กรนายจ้าง รวมพลังให้กำลังใจ นายก และขอบคุณ รมว.เฮ้ง เร่งเยียวยาโควิด-19 ได้ดีเยี่ยม
20 องค์กรนายจ้าง รวมพลังให้กำลังใจ นายก และขอบคุณ รมว.เฮ้ง เร่งเยียวยาโควิด-19 ได้ดีเยี่ยม
เมื่อวันที่15กันยายน2564นายสุชาติชมกลิ่นรัฐมนตรีว่าการกระทรวงแรงงานให้การต้อนรับดร.ทวีเกียรติรองสวัสดิ์ประธานสภาองค์การนายจ้างแห่งชาติได้นำตัวแทนสภาองค์การนายจ้างและสมาคมนายจ้างรวม20องค์กรเพื่อเข้าพบและให้กำลังใจรัฐบาลและรัฐมนตรีว่าการกระทรวงแรงงานในการปฏิบัติหน้าที่ด้วยดีมาตลอดจนถึงปัจจุบันโดยเฉพาะการช่วยเหลือนายจ้างลูกจ้างมาตรา33มาตรา39และมาตรา40ในสถานการณ์การแพร่ระบาดของโควิด-19ได้อย่างดีเยี่ยมโดยมีนายสุเทพชิตยวงษ์เลขานุการรัฐมนตรีว่าการกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ดร.จำลองช่วยรอดคณะที่ปรึกษารัฐมนตรีว่าการกระทรวงแรงงานนายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องประชุมประสงค์รณะนันทน์ชั้น5อาคารกระทรวงแรงงาน
โดยนายสุชาติกล่าวว่าจากสถานการณ์การแพร่ระบาดของโควิด-19ท่านนายกรัฐมนตรีและรมว.กลาโหมพล.อ.ประยุทธ์จันทร์โอชากระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีได้เล็งเห็นถึงความสำคัญในการช่วยเหลือเยียวยาทั้งนายจ้างและลูกจ้างจะเห็นได้ว่าในอดีตไม่มีรัฐบาลใดนำเงินส่วนของรัฐบาลเองมาช่วยเหลือเยียวยานายจ้างและลูกจ้างเหมือนรัฐบาลชุดนี้เนื่องจากท่านนายกรัฐมนตรีเล็งเห็นว่านายจ้างมีรายจ่ายประจำมีค่าเช่าและต้องจ่ายเงินเดือนให้ลูกจ้างในช่วงโควิดเพื่อให้ลูกจ้างอยู่ได้ธุรกิจอยู่ได้นายกรัฐมนตรีจึงตัดสินใจเยียวยาโดยพิจารณาจากข้อมูลนายจ้างและลูกจ้างของสำนักงานประกันสังคมเพื่อให้นายจ้างรักษาการจ้างงานมีเงินจ่ายค่าเช่าให้ลูกจ้างอยู่รอดมีขวัญกำลังใจในการทำงานไม่ให้เกิดการแพร่ระบาดของโควิดซึ่งในส่วนนี้เราได้คิดทั้งระบบ
ดร.ทวีเกียรติรองสวัสดิ์ประธานสภาองค์การนายจ้างแห่งชาติกล่าวว่าในวันนี้สภาองค์การนายจ้างและสมาคมนายจ้างทั้งหมดรวม20องค์กรได้มาให้กำลังใจรัฐมนตรีว่าการกระทรวงแรงงานที่ท่านได้ปฏิบัติงานได้ดีมีการปรับปรุงเปลี่ยนแปลงกระทรวงแรงงานไปในแนวทางที่ดีขึ้นตลอดจนได้รับทราบจากท่านรัฐมนตรีแรงงานว่าว่าท่านนายกรัฐมนตรีได้เล็งเห็นถึงความสำคัญและห่วงใยนายจ้างและลูกจ้างจึงได้นำเงินของรัฐบาลเองมาให้การช่วยเหลือเยียวยาทั้งนายจ้างและลูกจ้างได้เป็นอย่างดีจากผลกระทบโควิด-19มาตั้งแต่ต้นมาจนถึงปัจจุบันนี้ซึ่งไม่เคยมีรัฐบาลไหนมาก่อนมีเพียงรัฐบาลชุดนี้ที่เห็นความสำคัญของผู้ประกอบการและพี่น้องผู้ใช้แรงงานให้สามารถก้าวพ้นวิกฤตครั้งในไปด้วยกัน
+++++++++++++++++++
กองเผยแพร่และประชาสัมพันธ์
15กันยายน2564
วันพุธที่ 1 ธันวาคม 2564
ธ.ก.ส.ขานรับนโยบายรัฐ จัดสินเชื่อดอกเบี้ยต่ำวงเงิน 1,800 ล้านบาท เสริมสภาพคล่องผู้เพาะเลี้ยงและผู้ประกอบการแปรรูปจระเข้
ธ.ก.ส.พร้อมจัดสินเชื่อดอกเบี้ยต่ำ 1,800 ล้านบาท ตามนโยบายรัฐบาล เพื่อเสริมสภาพคล่องให้เกษตรกรผู้เพาะเลี้ยงจระเข้ วงเงิน 600 ล้านบาท และสินเชื่อเสริมสภาพคล่องผู้ประกอบธุรกิจแปรรูปที่เกี่ยวเนื่องกับจระเข้ วงเงิน 1,200 ล้านบาท คิดดอกเบี้ยตามประเภทลูกค้า
ธ.ก.ส.พร้อมจัดสินเชื่อดอกเบี้ยต่ำ 1,800 ล้านบาท ตามนโยบายรัฐบาล เพื่อเสริมสภาพคล่องให้เกษตรกรผู้เพาะเลี้ยงจระเข้ วงเงิน 600 ล้านบาท และสินเชื่อเสริมสภาพคล่องผู้ประกอบธุรกิจแปรรูปที่เกี่ยวเนื่องกับจระเข้ วงเงิน 1,200 ล้านบาท คิดดอกเบี้ยตามประเภทลูกค้า สำหรับลูกค้ารายคนอัตรา MRR-3 หรือร้อยละ 3.5ต่อปีและสำหรับลูกค้านิติบุคคลอัตราMLR-3หรือร้อยละ 1.875ต่อปีเพื่อสนับสนุนการบริหารจัดการธุรกิจในช่วง COVID-19
นายสมเกียรติ กิมาวหารองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าจากสถานการณ์การแพร่ระบาดของCOVID-19ทำให้จระเข้ซึ่งมีขนาดที่สามารถนำไปใช้ในการแปรรูปเป็นผลิตภัณฑ์กว่า 600,000 ตัว ในฟาร์มเพาะเลี้ยงทั่วประเทศไม่สามารถจำหน่ายและแปรรูปเป็นสินค้าและผลิตภัณฑ์เพื่อส่งออกได้ ส่งผลให้เกษตรกรผู้เพาะเลี้ยงจระเข้ต้องแบกภาระค่าอาหารและค่าใช้จ่ายอื่นๆในการเพาะเลี้ยง และผู้ประกอบธุรกิจเกี่ยวเนื่องมีต้นทุนค่าใช้จ่ายเช่น การฟอกหนัง การเก็บรักษา (Stock) การแปรรูป เกิดปัญหาขาดสภาพคล่องทางการเงิน รวมทั้งขาดเงินทุนหมุนเวียนในการประกอบอาชีพคณะรัฐมนตรีจึงมีมติเห็นชอบให้ ธ.ก.ส. จัดทำโครงการสินเชื่อเพื่อเสริมสภาพคล่องให้แก่เกษตรกรผู้เพาะเลี้ยงจระเข้และผู้ประกอบธุรกิจเกี่ยวเนื่องวงเงิน 1,800 ล้านบาท แบ่งเป็น สินเชื่อเพื่อเป็นค่าใช้จ่ายให้กับเกษตรกรผู้เพาะเลี้ยงจระเข้ วงเงิน 600 ล้านบาท และสินเชื่อเพื่อเป็นค่าใช้จ่ายในการแปรรูปจระเข้ให้กับผู้ประกอบธุรกิจเกี่ยวเนื่อง วงเงิน 1,200 ล้านบาท อัตราดอกเบี้ยMRR – 3 หรือร้อยละ 3.5ต่อปี(ปัจจุบันดอกเบี้ย MRR ร้อยละ 6.5 ต่อปี)และอัตราดอกเบี้ย MLR – 3 หรือร้อยละ 1.875ต่อปี(ปัจจุบันดอกเบี้ย MLR ร้อยละ 4.875 ต่อปี)ตามประเภทลูกค้า โดยรัฐบาลชดเชยดอกเบี้ยให้ ธ.ก.ส. แทนเกษตรกรและผู้ประกอบการในอัตราร้อยละ 3 ต่อปี กำหนดชำระคืนภายในระยะเวลา 5 ปีนับจากวันกู้
สำหรับคุณสมบัติของผู้กู้ต้องเป็นเกษตรกรผู้เพาะเลี้ยงจระเข้ที่มีการแจ้งการประกอบกิจการเพาะเลี้ยงสัตว์น้ำควบคุม ตามพระราชกำหนดการประมง พ.ศ. 2558 พร้อมทั้งมีหลักฐานแสดงจำนวนจระเข้ที่ได้รับอนุญาตให้เพาะพันธุ์ทำการค้า และครอบครองจระเข้ ตามกฎหมายว่าด้วยสงวนและคุ้มครองสัตว์ป่า พ.ศ. 2562 และผู้ประกอบธุรกิจที่เกี่ยวเนื่องกับจระเข้ ที่ได้รับใบอนุญาตตามกฎหมายข้างต้น ตลอดจนมีแผนการจัดซื้อจระเข้เพื่อนำมาแปรรูป โดยจระเข้นั้น ต้องได้มาจากฟาร์มเพาะเลี้ยงจระเข้ที่ได้รับอนุญาตตามกฎหมาย ทั้งนี้ กรณีผู้กู้เป็นทั้งเกษตรกรผู้เพาะเลี้ยงจระเข้และผู้ประกอบธุรกิจเกี่ยวเนื่อง สามารถขอรับการสนับสนุนสินเชื่อได้เพียงประเภทเดียว
นายสมเกียรติกล่าวอีกว่า ธุรกิจหนังจระเข้ เป็นที่นิยมของประเทศจีนและยุโรป โดยในปี 2561-62 ไทยส่งออกสินค้าจระเข้มากกว่า 7,000 ล้านบาท แต่ในช่วงสถานการณ์การแพร่ระบาดของเชื้อไวรัสโคโรนา 2019 (COVID-19) มีมูลค่าการส่งออกเพียง 785 ล้านบาท ซึ่งมาตรการดังกล่าวคาดว่าจะช่วยเหลือบรรเทาความเดือดร้อนของเกษตรกรผู้เพาะเลี้ยงจระเข้และผู้ประกอบธุรกิจเกี่ยวเนื่องให้สามารถกลับมาประกอบอาชีพต่อไปได้ โดยผู้ที่สนใจสามารถยื่นความประสงค์ได้ตั้งแต่บัดนี้ถึง 31 มีนาคม 2565 ที่ สำนักงานประมงจังหวัด และ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02-555-0555
วันพฤหัสบดีที่ 23 ธันวาคม 2564
ดีอีเอส - สาธารณรัฐเกาหลี ร่วมมือพัฒนาด้านเมืองอัจฉริยะระหว่างประเทศ
ดีอีเอส - สาธารณรัฐเกาหลี ร่วมมือพัฒนาด้านเมืองอัจฉริยะระหว่างประเทศ
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมกล่าวแสดงความยินดีในงาน"Thailand - Korea Smart City Day 2021"ณโรงแรมโซฟิเทลสุขุมวิทโดยมีฯพณฯท่านวุก-ฮอนลีเอกอัครราชทูตสาธารณรัฐเกาหลีประจำประเทศไทยคุณฮยุน-แตคิมผู้อำนวยการสำนักงานพาณิชย์เกาหลีหรือ“โคทรา”และดร.ภาสกรประถมบุตรรองผู้อำนวยการ“ดีป้า”เข้าร่วมงานในการนี้รองปลัดกระทรวงดิจิทัลฯกล่าวย้ำในฐานะตัวแทนของกระทรวงดิจิทัลเพื่อเศรษฐกิจและสังคมของไทยขอแสดงความยินดีกับ“โคทรา”ผู้จัดงาน“Thailand - Korea Smart City Days”ประจำปี2564 ซึ่งเป็นความร่วมมือด้านเมืองอัจฉริยะระหว่างประเทศไทยกับสาธารณรัฐเกาหลีได้ ด้านการส่งเสริมการค้าและการลงทุนในอุตสาหกรรมดิจิทัลซึ่ง“โคทรา”ได้ทำหน้าที่ในการประสานงานจากทุกภาคส่วนและผู้มีส่วนได้ส่วนเสียที่มีความเกี่ยวข้องกับการขับเคลื่อนและพัฒนาเมืองอัจฉริยะผ่านการถ่ายทอดเทคโนโลยีการจัดกิจกรรมสร้างความตระหนักต่างๆ
ที่ผ่านมาได้ดำเนินการด้านการพัฒนาเมืองอัจฉริยะอาทิ แผนแม่บทการพัฒนาระบบการขนส่งอัจฉริยะจังหวัดขอนแก่นการทดลองทดสอบเทคโนโลยีต่างๆเพื่อวางแผนการพัฒนาโครงสร้างพื้นฐานให้กับเมืองอัจฉริยะการต่อยอดโครงการศึกษา(Study Project)ให้เข้าสู่การดำเนินโครงการนำร่อง(Pilot Project) การสร้างเครือข่ายการจับคู่และต่อยอดทางธุรกิจ(Business Matching)อย่างเป็นรูปธรรม และการส่งเสริมการพัฒนาเมืองในเครือข่ายเขตส่งเสริมเมืองอัจฉริยะของ“ดีป้า” ซึ่งปัจจุบันมีมากกว่า50เมือง และการลงทุนอย่างยั่งยืนบนพื้นที่“Thailand Digital Valley”อำเภอศรีราชาจังหวัดชลบุรีเป็นต้นซึ่งการจัดงานThailand – Korea Smart City Day 2021ในครั้งนี้จะเป็นอีกก้าวสำคัญที่ช่วยผลักดันความร่วมมือระหว่างไทยและเกาหลีในการทำให้เกิดความร่วมมือที่เป็นรูปธรรมต่อไป
***********
วันพฤหัสบดีที่ 30 มิถุนายน 2565
ดีอีเอส ร่วม กสร.เสริมเทคโนโลยีสารสนเทศฯ สานนโยบายแผนเตรียมพร้อมแห่งชาติ ฝึกการระดมสรรพกำลังเพื่อการทหาร ปี 2565 รับมือสถานการณ์ฉุกเฉิน
ดีอีเอส ร่วม กสร.เสริมเทคโนโลยีสารสนเทศฯ สานนโยบายแผนเตรียมพร้อมแห่งชาติ ฝึกการระดมสรรพกำลังเพื่อการทหาร ปี 2565 รับมือสถานการณ์ฉุกเฉิน
เมื่อวันที่ 30 มิถุนายน 2565 ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ร่วมประชุมเตรียมความพร้อมการฝึกการระดมสรรพกำลังเพื่อการทหาร ประจำปี 2565 (กรส. 65) ด้านเทคโนโลยีสารสนเทศและการสื่อสาร ณ ห้องประชุม 801 ชั้น 8 สำนักงานประลัดกระทรวงดิจิทัลเพื่อเศรษฐกิจและสังคม ผ่านระบบประชุมทางไกล โดยกระทรวงดิจิทัลเพื่อเศรษฐกิจและสังคม เป็นหน่วยงานหลักรับผิดชอบด้านเทคโนโลยีสารสนเทศและการสื่อสาร ที่ผ่านมากระทรวงฯ ได้เข้าร่วมตามแผนดำเนินการ ที่กรมการสรรพกำลัง ได้จัดเตรียมไว้ ทั้ง 7 ขั้นตอน จากทั้งสิ้น 10 ขั้นตอน ซึ่งขณะนี้ดำเนินการเสร็จสิ้น ส่วนอีก 3 ขั้นตอนที่เหลือ คือ ขั้นตอนที่ 7 คือการสัมมนาและประชุมวางแผนการฝึกขั้นสุดท้าย ขั้นตอนที่ 8 การฝึกปัญหาที่บังคับการ (CPX : Command Post Exercise) ขั้นตอนที่ 9 การฝึกภาคสนาม (FTX : Field Training Exercise) และขั้นตอนที่ 10 การสรุปบทเรียนจากการฝึกฯ โดยการประชุมในวันนี้ เป็นการหารือเพื่อเตรียมความพร้อมของหน่วยงานที่จะเข้าร่วมการฝึก ทั้งนี้เพื่อให้การฝึกการระดมสรรพกำลังเพื่อการทหาร ประจำปี 2565 (กรส. 65) ด้านเทคโนโลยีสารสนเทศและการสื่อสาร มีความพร้อม และสามารถนำไปปฏิบัติได้จริงเมื่อเกิดสถานการณ์ฉุกเฉิน
***********************
วันพฤหัสบดีที่ 27 มกราคม 2565
เปิด “9 โอกาสสำคัญ” ที่ไทยและซาอุดีอาระเบียจะได้รับ หลังฟื้นฟูความสัมพันธ์ในรอบกว่า 30 ปี
.....
จากภารกิจการเยือนซาอุดีอาระเบียอย่างเป็นทางการของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม ตามคำเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และ รมว.กลาโหม แห่งราชอาณาจักรซาอุดีอาระเบีย นับเป็นการเปิดศักราชใหม่ของความสัมพันธ์ระหว่างสองประเทศที่จะเกิดร่วมมือ สร้างสรรค์ และพัฒนาในทุกมิติต่อไปในอนาคต
.
นายกรัฐมนตรี เผยว่า การฟื้นฟูความสัมพันธ์กับซาอุดีอาระเบียครั้งนี้จะเกิดโอกาสมากมายสำหรับทั้งสองประเทศ ซึ่งนำไปสู่นโยบายและการปฏิบัติอย่างเป็นรูปธรรม เพื่อสร้างโอกาสให้ประชาชนและการฟื้นฟูประเทศหลังโควิดโดยเร็ว ดังนี้
1.ด้านการท่องเที่ยว : การเดินทางระหว่างไทยกับซาอุดีอาระเบียจะสะดวกยิ่งขึ้น ส่งผลต่อความร่วมมือด้านอุตสาหกรรมการท่องเที่ยวอย่างรอบด้าน และคาดว่าจะสามารถสร้างรายได้ให้ประเทศไทยไม่ต่ำกว่า 5,000 ล้านบาทต่อปี
2.ด้านพลังงาน : เกิดการร่วมวิจัยและลงทุน ทั้งในรูปแบบพลังงานดั้งเดิม พลังงานสะอาด และพลังงานหมุนเวียน โดย EEC ของไทย พร้อมรองรับการวิจัย พัฒนา และการลงทุนแห่งอนาคต สอดรับกับข้อริเริ่ม Saudi Green Initiative และ Middle East Green Initative ของซาอุดีอาระเบีย
3.ด้านแรงงาน : ความร่วมมือและโอกาสด้านแรงงานจะกลับมาอีกครั้ง โดยแรงงานที่มีศักยภาพจากประเทศไทยจะช่วยเติมเต็ม “วิสัยทัศน์ซาอุดีอาระเบีย ค.ศ. 2030” ผ่านโครงการก่อสร้างที่คาดว่าจะมีขึ้นเป็นจำนวนมาก ช่วยสร้างรายได้ให้ประเทศ
4.ด้านอาหาร : ไทยมีศักยภาพในการผลิตและพร้อมส่งออกอาหาร “ฮาลาล” ให้แก่ซาอุดีอาระเบีย เนื่องจากประเทศไทยอุดมสมบูรณ์ด้วยผลิตผลทางการเกษตรและประมง เป็นโอกาสอันดีสำหรับผู้ประกอบการด้านอาหารของไทย
5.ด้านสุขภาพ : ไทยเป็น "ศูนย์กลางทางการแพทย์" ที่ชาวต่างชาติ โดยเฉพาะโซนตะวันออกกลางที่นิยมเดินทางมารักษาที่ประเทศไทย ส่งผลให้เกิดการขยายตัวทางการท่องเที่ยวเชิงสุขภาพและความร่วมมือทางการแพทย์
6.ด้านความมั่นคง : ซาอุดีอาระเบียถือเป็นประเทศที่มีอิทธิพลสูงในกรอบองค์กรความร่วมมืออิสลาม (OIC) ซึ่งจะช่วยส่งเสริมการแก้ปัญหาความไม่สงบในพื้นที่ชายแดนใต้ตามแนวทางสันติสุขได้ รวมถึงความร่วมมือด้านข้อมูลข่าวสารความมั่นคง และการต่อต้านการก่อการร้าย
7.ด้านการศึกษาและศาสนา : ไทยมีโอกาสขยายการแลกเปลี่ยนด้านการศึกษา เนื่องจากซาอุดีอาระเบียเป็นประเทศที่มีความก้าวหน้าทางวิทยาการด้านต่าง ๆ ทั้งวิทยาศาสตร์ เทคโนโลยี นวัตกรรม พลังงาน การก่อสร้าง เทคโนโลยีป้องกันประเทศ ฯลฯ
8.ด้านการค้าและการลงทุน : นักลงทุนและ SMEs ไทย มีโอกาสในการทำธุรกิจและแสวงหาหุ้นส่วนทางการค้าได้อย่างสะดวกยิ่งขึ้น ทั้งในซาอุดีอาระเบียและกลุ่มประเทศตะวันออกกลาง เช่น ผลิตภัณฑ์อาหาร สินค้าอุปโภคบริโภค สินค้าตกแต่งภายใน เฟอร์นิเจอร์ เป็นต้น
9.ด้านการกีฬา : เกิดความร่วมมือทางการกีฬาของทั้งสองประเทศที่มีความสนใจร่วมกัน เช่น ฟุตบอล มวย กอล์ฟ การแข่งรถ รวมถึง e-sport และเป็นโอกาสของไทยในการส่งเสริม "มวยไทย" ให้เป็นที่ยอมรับมากขึ้นในภูมิภาคตะวันออกกลาง
Cr. เฟซบุ๊กเพจประยุทธ์ จันทร์โอชา Prayut Chan-o-cha
#ไทยคู่ฟ้า#ร่วมต้านโควิด19
-------------------
วันจันทร์ที่ 20 ธันวาคม 2564
การรถไฟแห่งประเทศไทย ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กำหนดจัดกิจกรรมการประกวดภาพถ่ายภายใต้โครงการ "Hua Lamphong In Your Eyes"
การรถไฟแห่งประเทศไทย ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กำหนดจัดกิจกรรมการประกวดภาพถ่ายภายใต้โครงการ "Hua Lamphong In Your Eyes" ในหัวข้อ "Hua Lamphong (หัวลำโพง) Through the Lens"
การรถไฟแห่งประเทศไทย (รฟท.) กระทรวงคมนาคม ร่วมกับ สมาคมถ่ายภาพแห่งประเทศไทย ในพระบรมราชูปถัมภ์ กำหนดจัดกิจกรรมการประกวดภาพถ่ายภายใต้โครงการ “Hua Lamphong In Your Eyes” ในหัวข้อ “Hua Lamphong (หัวลำโพง) Through the Lens”
ชิงรางวัลรวมกว่าหนึ่งแสนบาท พร้อมโล่รางวัลเกียรติยศจากผู้ว่าการรถไฟแห่งประเทศไทย
รายละเอียดเพิ่มเติม / ส่งภาพ :
http://www.rpst.or.th/hualamphong/
ส่งผลงานได้ตั้งแต่วันที่ 19 - 26 ธันวาคม 2564 (ปิดระบบรับภาพเวลา 17:00 น.)
รางวัล :
- รางวัลชนะเลิศ เงินสด 30,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- รองชนะเลิศอันดับหนึ่ง เงินสด 15,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- รองชนะเลิศอันดับสอง เงินสด 10,000 บาท พร้อมโล่รางวัลเกียรติยศจากผู้ว่าการรถไฟแห่งประเทศไทย
- ชมเชย 20 รางวัล เงินสด 3,000 บาท พร้อมของที่ระลึกจากการรถไฟแห่งประเทศไทย
สอบถามเพิ่มเติม :
rpst.info@gmail.com หรือ ศูนย์บริการลูกค้าสัมพันธ์ 1690
Facebook ทีมพีอาร์การรถไฟแห่งประเทศไทย (red arrow right) https://www.facebook.com/129946050353608/posts/5297980010216827/?d=n
Twitter SRT OFFICIAL @PR_SRT (red arrow right)https://twitter.com/pr_srt/status/1472369582144823303?s=21
วันศุกร์ที่ 1 เมษายน 2565
ดีอีเอส แจงความคืบหน้าการบริหารจัดการไทยคมจากดีอีเอส-NT – การอนุมัติโครงการกองทุนดีอี ในบอร์ดดีอี
ดีอีเอส แจงความคืบหน้าการบริหารจัดการไทยคมจากดีอีเอส-NT – การอนุมัติโครงการกองทุนดีอี ในบอร์ดดีอี
เมื่อวันที่ 1 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยผู้แทนหน่วยงาน และคณะกรรมการผู้ทรงคุณวุฒิ เข้าร่วมประชุมคณะกรรมการดิจิทัลเพื่อเศรษฐกิจและสังคมแห่งชาติ (บอร์ดดีอี) ครั้งที่ 1/2565 โดยมี พล.อ.ประยุทธ์ จันทร์โอชา นายกรัฐมนตรี เป็นประธานฯ โดยรัฐมนตรีดีอีเอส ได้นำเสนอรายงานความคืบหน้าต่อที่ประชุม เกี่ยวกับการดำเนินงานตามแนวทางการบริหารจัดการทรัพย์สิน หลังสิ้นสุดสัญญาดำเนินกิจการดาวเทียมสื่อสารภายในประเทศ ล่าสุด บมจ.โทรคมนาคมแห่งชาติ (NT) ได้แจ้งความประสงค์ในการเช่าพื้นที่จากมหาวิทยาลัยแม่ฟ้าหลวง จ.เชียงราย สำหรับจัดตั้งสถานีดาวเทียมอ้างอิงสัญญาณ RFAT เป็นระยะเวลา 1 ปี โดยอยู่ในขั้นตอนขออนุมัติลงนามในข้อตกลงเช่าพื้นที่ ส่วนการเช่าพื้นที่ ณ สถานีดาวเทียมไทยคม จ.นนทบุรี กรมธนารักษ์อยู่ระหว่างการพิจารณาดำเนินการในส่วนที่เกี่ยวข้อง
นอกจากนี้ นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ได้นำเสนอผลการดำเนินงานของคณะกรรมการบริหารกองทุนพัฒนาดิจิทัลเพื่อเศรษฐกิจและสังคม (กองทุนดีอี) ได้อนุมัติโครงการตามมาตรา 26 (6) สำหรับการขับเคลื่อนยุทธศาสตร์ 5G ของประเทศไทย ในส่วนของการต่อยอดการใช้ประโยชน์ของเทคโนโลยี 5G จำนวน 9 โครงการ รวมวงเงินกว่า 345 ล้านบาท
**********************
วันพุธที่ 19 มกราคม 2565
มท. ออกประกาศฯ ลดค่าธรรมเนียมโอนและจำนอง ห้องชุดไม่เกิน 3 ล้านบาท เหลือร้อยละ 0.01
มท. ออกประกาศฯ ลดค่าธรรมเนียมโอนและจำนอง ห้องชุดไม่เกิน 3 ล้านบาท เหลือร้อยละ 0.01
วันนี้ (19 ม.ค. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ในปัจจุบันสถานการณ์การระบาดของโรคติดเชื้อไวรัสโคโรนา 2019 (โควิด-19) ยังคงส่งผลกระทบในด้านชีวิตความเป็นอยู่ของพี่น้องประชาชน โดยเฉพาะอย่างยิ่งผลกระทบด้านเศรษฐกิจของพี่น้องประชาชนในการใช้ชีวิตประจำวัน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า คณะรัฐมนตรีได้มีมติเมื่อวันที่ 21 ธ.ค. 64 กำหนดหลักเกณฑ์ให้มีการลดหย่อนการเรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด ในการโอนและการจำนองห้องชุดสำหรับผู้ที่ซื้ออสังหาริมทรัพย์ ราคาไม่เกิน 3 ล้านบาท เป็นพิเศษ เพื่อสนับสนุนและบรรเทาภาระให้แก่พี่น้องประชาชนที่ต้องการมีที่อยู่อาศัยเป็นของตนเอง และเป็นการส่งเสริมการซื้อขายอสังหาริมทรัพย์เพื่อสร้างความมั่นคงในทางเศรษฐกิจ รวมถึงช่วยรักษาระดับกิจกรรมทางเศรษฐกิจในภาคอสังหาริมทรัพย์ และธุรกิจที่เกี่ยวเนื่องกับภาคอสังหาริมทรัพย์ในช่วงสถานการณ์การระบาดของโรคโควิด-19 อันจะส่งผลให้เกิดประโยชน์สาธารณะและความมั่นคงในทางเศรษฐกิจของประเทศ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวต่อว่า ในขณะนี้ได้มีประกาศกระทรวงมหาดไทย เรื่อง การเรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด กรณีห้องชุดตามหลักเกณฑ์ที่คณะรัฐมนตรีกำหนด ลงวันที่ 12 ม.ค. 65 ซึ่งได้ประกาศในราชกิจจานุเบกษาและมีผลใช้บังคับแล้ว ตั้งแต่วันที่ 18 ม.ค. 65 ถึงวันที่ 31 ธ.ค. 65 โดยกำหนดให้มีการเรียกเก็บค่าจดทะเบียนการโอน และค่าจดทะเบียนการจำนองห้องชุด อันเนื่องมาจากการจดทะเบียนโอนห้องชุดดังกล่าวในคราวเดียวกัน ร้อยละ 0.01 สำหรับกรณีการโอนกรรมสิทธิ์และการจำนองห้องชุดในอาคารชุดซึ่งจดทะเบียนนิติบุคคลอาคารชุดตามกฎหมายว่าด้วยอาคารชุด โดยมีราคาซื้อขาย ราคาประเมินทุนทรัพย์ และวงเงินจำนอง ไม่เกิน 3 ล้านบาท สำหรับผู้ที่ซื้ออสังหาริมทรัพย์ที่เป็นบุคคลธรรมดาและมีสัญชาติไทย
“การออกประกาศกระทรวงมหาดไทย เรื่อง เรียกเก็บค่าธรรมเนียมจดทะเบียนสิทธิและนิติกรรมตามกฎหมายว่าด้วยอาคารชุด กรณีห้องชุดตามหลักเกณฑ์ที่คณะรัฐมนตรีกำหนด ในครั้งนี้ จะทำให้ช่วยบรรเทาผลกระทบจากความเดือดร้อนด้านเศรษฐกิจของพี่น้องประชาชนที่ต้องการมีที่อยู่อาศัย ในสถานการณ์การระบาดของโรคโควิด-19 และเป็นการกระตุ้นเศรษฐกิจของประเทศให้เกิดความมั่นคง” พลเอก อนุพงษ์ฯ กล่าวในช่วงท้าย